شەفەق نیوز/ مەکتەو "لو روزی" لە ساڵ ١٨٨٠ لە سویسرا دروسکریاگە خوەنستن لەناوی وە هەردگ زوان ئینگلیزی و فەڕەنسییە، وە گرانترین مەکتەو لە  جەهان دانرێد ک کرای ساڵانەی خوەنین لە ١١٥ هەزار دۆلار دەسوەپی کەێد، هەرچەن بڕوانامەی  مەکتەوەگە لە سویسرا و وڵاتەیلتریش دانوەپی نریاگ نییە.
ئەو خوەنەوارەیلە لەلی خوەنن هوکارەی چەن زوان و وانەی گرنگ زانستی و روشنهویری کریەن، شمارەی خوەنەوارەیلی 400 کەسە هەر پۆلیگ تەنیا 8 خوەنەوار دیرێد.
وە درویژایی  مێژوو مناڵ خێزانەیل دووڵەمەن جەهان جویر ئەندامەیل خێزان ڕۆتشیلد و کەسایەتیە دیارەیل لەو مەکتەوە خوەنینە.
